**“Hanteer jy die reuse wat binne jou woed en Ek sal die reuse hanteer wat buite om jou is”**

**‘n Vermaning van Yahuwah om jou geloof te versterk**

 **Hebreërs 11:3**: “Deur die geloof verstaan ons dat die wêreld deur die woord van Elohiem voorberei is, sodat die dinge wat gesien word, nie ontstaan het uit sienlike dinge nie.”

 **Genesis 1:1**: “In die begin het Elohiem die hemel en die aarde geskape.”

Die skepping het plaasgevind soos die Woord dit verkondig het. Yahuwah het geloof gehad dat dit wat Yahushua spreek sou gebeur – spanwerk! Die klank golwe, proklamasies van die skepping, wat uit die mond van Yahushua gekom het, het veroorsaak dat die skepping gevorm word. Hy het nie uit reeds bestaande materie geskep nie, maar het die realiteit in bestaan gespreek omdat Hy die autoriteit het om so te maak. Die blou druk het aan Abba behoort.

 Die wedergebore, afgesonderde kinders van Yahuwah is ook die mag van skepping gegee in ons woorde. [Verwys na: “It’s in your Mouth” onder die Mikvah van The Great Adventure]. Leer wie jy is en die autoriteit wat jy het om dit wat sal wees of nie sal wees nie, te spreek. Die wat werklik wedergebore is, wat Gees gevul is, het ‘n magtige krag binne hulle gees — ‘n skeppende krag wat die vyand blok en die goedheid wat Yahuwah vir hulle het, skep. Jou woorde sal deur Yahuwah ondersteun word AS jy Sy wil spreek uit Sy autoriteit, in versekerde geloof, en wetend dat wat jy sê sal gebeur. (**Markus 11:13-14, 20-24**).

 Die authoriteit van El wat aan ons gegee is mag nie misbruik word soos in die “noem dit en gryp dit” losbandigheid wat verkeerd vernoem is, “die woord van geloof beweging”, nie. Maar in die mond van ‘n nederige dienskneg van die Meester, wat Hy vir ons vertel, kan ons dit in besit neem en dit verkondig.

 Ons weet dat wat ons in geloof verkondig uit ons gees Sy wil is; Ons weet dat ons Sy ondersteuning het om dit in Sy Naam te verkondig. Wat ons uit ons mond verklaar uit die vleeslike siel, gedagtes en emosies om ons vleeslike begeertes te behaag, is totaal uit lyn uit met die Woord en met die wil van Yahuwah. Dit veroorsaak negatiewe dinge om met ons te gebeur. Gulsigheid, afgodery en negatiewe emosies waar ons begin kla en huil en onsself bejammer maak letterlik ‘n portaal oop vir die vyand se wil. Ons maak die hande van Yahuwah vas en Hy kan ons nie help nie. As ons te ver gaan met negatiewe woorde en emosies, kan ons ‘n vloek op onsself en ons familie bring. Abba het emosies; van hulle is vuurig maar is altyd onder Sy beheer – daar is niks “negatief” omtrent hulle nie. Daar is geen donkerte in Hom nie! Ons moet onsself met Sy emosies vereenselwig maar altyd onder Sy volkome autoriteit bly.

 Meestal skep ons ons eie wereld deur ons eie keuses en deur ons woorde deur ons vrye wil. **Wat ons onsself hoor sê, dit glo ons!** Dit gaan eerder ons geloof bou of vernietig! As ons onsself hoor die Woord van oorwinning spreek, versterk dit ons. As ons negatiewe woorde hoor, word ons mismoedig en breek dit ons geloof af. Dit is hoekom die Messias oor en oor gesê het: “wees versigtig wat julle ander hoor sê.” **Pasop vir wat jy jouself hoor sê!**

 **Hebreërs 11:3** “Deur die geloof verstaan ons dat die wêreld deur die woord van Elohiem voorberei is.” Hierdie stuk praat van ons geskiedenis soos ons op ‘n lineêre tydlyn beweeg in ons drie-dimensionele realiteit. Hy het ons geskiedenis geken nog voor die grondlegging van die aarde, en deur Sy voorkennis, het Hy die Boek van die Lewe “voor die grondlegging van die aarde” geskryf. (**I Petrus 1:2; Efesiërs 1:3-4**)

 **Markus 11:22-24:** “Ons moet die geloof van Elohiem hê.” Yahuwah en Yahushua het geglo dat alles wat Yahushua sou spreek, tot stand sou kom. So is dit! Dit is ‘n verhouding; ‘n vriendskap - totaal beroof van enigiets godsdienstig of vleeslike ywer.

 As Abba en Yahushua ons vriende noem, is dit omdat Hulle ons vertrou en ons ondersteun. **Johannes 15:14-15**: “Julle is My vriende as julle alles doen wat Ek julle beveel. Ek noem julle nie meer diensknegte nie…Maar Ek het julle vriende genoem…” Yahuwah het Abraham Sy vriend genoem. Abraham het alles in sy lewe agter gelaat om aan Yahuwah gehoorsaam te wees en sy gehoorsaamheid is aan hom gereken as geregtigheid. (**Romeine 4:19-22; Genesis 15:6**)

 **Jesaja 55:10-11**: “Want soos die reën en die sneeu van die hemel neerdaal en daarheen nie terugkeer nie, maar die aarde deurvogtig en maak dat dit voortbring en uitspruit en saad gee aan die saaier en brood aan die eter; so sal My woord wees wat uit My mond uitgaan: dit sal nie leeg na My terugkeer nie, maar doen wat My behaag en voorspoedig wees in alles waartoe Ek dit stuur.”

 In ‘n onlangse artikel genoem “I Will Shake,” onder die “Mikvah of Set-Apartness” beskryf ek wat nou op hierdie oomblik in die wêreld aangaan. Abba laat die skudding toe. Hy is in beheer. Maar, Hy sê Hy gaan nie net die aarde skud nie, maar die hemele bo die aarde, en alles op en binne die aarde, sodat net dit wat nie geskud kan word nie, oorbly. Ek bid dat julle nie in gedagtes of emosies geskud word nie en dat julle ook nie flou word van vrees, of paniekbevange raak of julle geloof verloor nie, maar dat julle sterk sal bly in die krag van Sy mag, en Sy Woord sal ken, en Hom wat alles onder beheer het sal ken sodat julle in vrede mag bly.

 Ek wil graag gesels oor iets wat Abba my aan herrinner het die afgelope tyd. Jare gelede, toe ons familie deur ‘n baie groot lewensveranderende krisis moes gaan het Abba my na die storie in **Numerie 13** gelei. Die storie van die twaalf spioene wat gestuur is om op die reuse Anakiem te spioeneer om inligting te versamel sodat hulle op ‘n wyse manier hulle oorlogsplanne kon voortsit. Abba het alreeds vir hulle gesê om die Anakiem uit te wis en besit te neem van die land. Hulle was nie volkome mens nie; hulle was hibriedes. Yahuwah wou gehad het Sy volk moet in die Land ingaan kort nadat Hy Sy instruksies gegee het by die berg Sinai. Maar as gevolg van die vrees van 10 van die 12 spioene, het dit veroorsaak dat die volk te bang was en uitgebars het in emosionele trane buie. Yahuwah moes hulle met 40 jaar lange swerwing straf totdat al die mense wat gevrees het uitgesterf het.

 Twee van die 12 spioene het gesê hulle sal die Land kan vat omdat Yahuwah gesê het hulle sal kan. Ons lewe van elke woord wat uit die mond van Yahuwah kom!! (**Deuteronomium 8:3; Matteus 4:4**) Yahuwah het Josua en Kaleb aangestel om 40 jaar later die kinders van die lafhartiges die Land in te neem.

Lafhartigheid, vrees, huil buie – hierdie draai die hulp van Yahuwah weg soos water uit ‘n kraan afsit. Die tien spioene het die Anakiem as reuse gesien en hulself as sprinkane. Hulle lafhartigheid het die Anakiem laat lag en vir hulle sprinkane noem. Maar Josua en Kaleb het hulself gesien as reuse en die Anakiem as sprinkane. Hulle geloof in die Woord van Die Anakiem sou hulle gevrees het! [verwys na: “Facing the Anakiem” – onder die “Mikvah of the Great Adventure”]

 Ja, die Anakiem was reuse. Hulle naam beteken “lang nekke”. Hulle was 30-35 voet lank. Maar wat daarvan! Abba het gesê GAAN haal hulle uit, en die oorlog sou vinnig, eenvoudig en klaar gewees het. Die ongelowige spioene het Abba se plan laat misluk.

 Hoeveel van Abba se planne het ons al met ons ongelowigheid en vrees bederf?

**Numerie 13:30-33**: “Toe het Kalev die volk stil gemaak teenoor Mosheh en gesê: “Laat ons gerus optrek en dit in besit neem; want ons kan dit beslis oorweldig”. Maar die manne wat saam met hom opgetrek het, het gesê: “Ons kan nie teen die volk optrek nie, want hulle is sterker as ons. So het hulle dan slegte gerugte onder die kinders van Yiesra’el versprei oor die land wat hulle verken het, deur te sê: “Die land wat ons deurgetrek het om dit te verken, is ‘n land wat sy inwoners verteer; en al die mense wat ons daarin gesien het is groot manne. **Ons het daar ook die reuse gesien, die kinders van Enak, van die reuse afkomstig; en ons was soos sprinkane in ons oë, so was ons ook in hulle oë.**

Die Nefiliem/Refaïem was reuse, hibriedes van allerlei soort, afstammelinge van die gevalle engele. (**Gen. 6:2-4**).

 Hoe sien jy jouself? Hoe jy die waardheid oor jou identiteit soos Yahuwah jou sien aanvaar, sal bepaal of jy oorwin of ‘n miserabele mislukking is.

 Verwys na: “Identity Theft,” “You are Not a Caged Victim Trapped in Time,” “Your Power Rests in Your Identity – Who You are in Elohim,” “Passion – Unlocking the Chains,” “No Longer A Slave to Fear,” “Demolition Derby – Demolishing Boxes, Walls, Cages and Bars,” en “Satan’s Dirty Little Secret” Exposed.” Hierdie is net ‘n paar artikels wat ek geskryf het, ‘n paar van hulle onlangs geskryf, om Sy mense te help die selfversekerheid van ‘n ware kind van Yahuwah aan te neem en in oorwinning te loop in hulle lewens.

 Abba Yahuwah het die Profeet Jeremia gevra: “Is daar enigiets te moeilik vir My?” Jeremia was die oudste seun in die familie. Nebukadneser was reg om Jerusalem te vernietig. Hy en sy leër het buite die hekke gestaan en wag. Wetend dat sy Levietiese tuisdorp binnekort vernietig sou wees het Jeremia se familie hom gevra om die land te koop, om dit as die oudste seun te “verlos”. Dit het soos ‘n belaglike versoek geklink. Maar, in geloof het hy “ja” gesê. Dit was ‘n amptelike, wetlike oorplasing van die land na Jeremia. Hy het die grondakte in grond naby sy dorp weggesteek. (Storie: **Jeremia 32**)

 In 2008, het ek saam met drie Messianse, Joodse vroue na die onlangs ontwikkelde dorp van Anatot gereis, net ‘n paar myle Noord van Jerusalem om intersessie te doen. Na 2,500 jaar het daardie klein dorpie, met die selfde naam, weereens ‘n Levietiese dorpie geword. Ons het deur die twee of drie strate gery. Elke huis het ‘n Hebreeuse naam op gehad, of die naam “Levi” in ‘n ander taal – party Russies, party in Hebreeus en sommiges in Engels. Terwyl ons daar was het skool kinders kom speel naby waar ons gestaan het. Niks is vir Yahuwah te moeilik nie!

 **II Timoteus 2:11-12**: “As ons verdra, sal ons met Hom regeer. As ons Hom verloën, sal Hy ons ook verloën. **As ons ontrou is, Hy bly getrou; Hy kan Homself nie verloën nie.**

 **Ware geloof is gebaseer op wat Hy gesê het!** Hy is getrou om Sy Woord na te kom! En, omdat Hy dit gesê het, is dit die waarheid, en kan ons daarop staan soos een wat op soliede klip loop! Hy kan nie verbrou nie! Ons word herinner aan **Numerie** **23:19**: “El is geen man dat Hy sou lieg nie; of ‘n seun van Adam dat dit Hom sou berou nie. Sou Hy iets sê en dit nie doen nie, of praat en dit nie waar maak nie?”

 Jy moet vrede maak met hierdie gedagte in jou kop en dit daagliks uitleef! Hou Hy Sy Woord? Hoekom lewe Sy volk so ‘n lae-vlak lewe as Hy Sy Woord hou? Om op die “Anakiem” in ons lewens te fokus, gee vir ons ‘n sprinkaan mentaliteit. Behou Sy getrouheid in jou bewussyn. Bedank Hom aanhoudend vir Sy goedentierenheid teenoor jou, in jou verlede en ook huidiglik. Die ware reuse is die houdings wat ons in ons koppe koester. Dit is hoe ons onsself sien. Dit is hoe ons die vyand aanskou in die donker koninkryk.

 Daar is niks te moeilik vir ons Meester nie. Memoriseer **Jeremia 32:17 en 27**! Dit gaan alles oor hoe ons Hom ervaar! Is Hy groter as die reuse in ons lewens? Jeremia sê dat Sy Woord soos ‘n hamer is, soos ‘n vuur, wat harde klippe verbruisel. Hierdie is nie die tyd om soos meeste van die Christene in Amerika te wees wat ongeletterd in die Woord is nie. Die hoof “wapens van ons wapenrusting” is belydenis van die Woord, Sy Naam, die bloed van die Lam (Openbaring 12:11), ons getuienis en aanbidding vir Sy getrouheid!

 As ons toelaat dat ons gedagtes ‘n reus sien (‘n groot probleem), en ons redeneer dat ons nie kan nie, dan sal ons nie kan nie, al het ons sulke wonderlike beloftes van Sy getrouheid. Die nederlaag kom wanneer ons sê: “Ek kan nie.” Wanneer ‘n gedagte toegelaat word om te vorm wat negatief is, of selfs jou gedagtes te deurdring, het jy ‘n portaal vir die vyand geskep.

 Geskiedenis sou soveel anderste gewees het as die tiener Dawied saam met Saul se weermag se denkwyse saamgestem het dat hulle sprinkane is teen die grootheid van die 13’ Goliat? Dawied het homself as ‘n reus aanskou en Goliat as die sprinkaan omdat Yahuwah hom ‘n reus in die geloof gemaak het. Dawied het gehardloop Goliat toe.

 **I Samuel 17:42-48**: “Toe die Pelieshtyn opkyk en Dawied sien, het hy hom verag, omdat hy ‘n seun was – rooierig, met ‘n mooi voorkoms. En die Pelieshtyn vra vir Dawied: Is ek ‘n hond dat jy met stokke na my toe kom? En die Pelieshtyn het Dawied vervloek by sy magtiges. Verder sê die Pelieshtyn vir Dawied: Kom na my toe, dat ek jou vlees aan die voëls van die hemel en die diere van die veld kan gee. Maar Dawied sê vir die Pelieshtyn: Jy kom na met ‘n swaard en met ‘n spies en met ‘n lans, maar ek kom na jou in die Naam van Yahuwah van die leërskare, die Elohiem van die leërafdelings van Yiesra’el, wat jy uitgedaag het. Vandag sal Yahuwah jou in my hand oorlewer, dat ek jou kan verslaan en jou hoof van jou wegneem, en die lyke van die leër van die Pelieshtyne vandag aan die voëls van die hemel en die wilde diere van die aarde kan gee, sodat die hele aarde kan weet dat Yisra’el ‘n Elohiem het. Dan sal hierdie hele skare moet erken dat Yahuwah nie deur swaard en deur spies verlos nie; want die stryd behoort aan Yahuwah, en Hy sal

julle in ons hand gee. Toe die Pelieshtyn hom dan klaarmaak en aldeur nader kom om Dawied te ontmoet, loop Dawied gou na die veg terrein om die Pelieshtyn te ontmoet…” Julle ken die verhaal!

 Die verhaal in **II Kronieke 20** is een wat julle moet bêre in jul gees. Yahushafat se leër was klein in vergelyking met die leër van die vyand wat teen hulle geveg het. Hy het van die profeet navraag gedoen van Yahuwah, wat vir hom vertel het: “Luister almal wat uit Yehudah is en inwoners van Yerushalayiem en u Koning Yahushafat! So sê Yahuwah: `**WEES NIE BEVREES OF VERSKRIK vanweë hierdie groot skare nie, want die stryd is nie julle saak nie, maar die saak van Elohiem. Julle hoef daarby nie te veg nie; staan gereed, bly staan en aanskou die redding van Yahuwah by julle…wees nie verskrik nie; trek more teen hulle uit, en Yahuwah sal met julle wees.’ ”**

Op watter manier het Yahuwah hulle beveel dat hulle die groot leër in die vallei moet konfronteer? **Singend!** Hulle het oorwinnings liedjies aan Yahuwah gesing wat die vyand so verskrik het dat hulle mekaar begin dood maak het.

“Prys is ons belydenis van geloof!”

 Jy het ‘n keuse! Jy kan soos Yahushafat wees en die woord van Yahuwah gehoorsaam, of jy kan kies om bang te wees en ‘n nederlaag te ervaar.

 Wanneer Abba die bevel gee “GAAN en DOEN,” het ons daardie keuse om te maak. As ons onsself as ‘n sprinkaan aanskou en dink: “Ek kan nie”, of sê “Ek het nie genoeg geld nie”, of vra “Wat gaan ek met die kinders maak”, “wat gaan mense dink?” of voel “ek is nie sterk genoeg nie”, “ek ken nie die Woord goed genoeg nie”, “Ek is bang”, ens dan gaan Abba ons los om te verloor.

Soos ‘n hond, ruik die vyand vrees en wanhoop, depressie en emosionele swakheid en beweeg in vir die oorwinning. Vrees en angs en min geloof nooi hulle in om te doen net wat hulle wil…met jou en jou familie.

 Soos ek gesê het, die magte van die gevallenes dring nou die aarde binne; miljoene van hulle. Hulle wil geloof verpletter en intrek om jou hele huishouding oor te neem. Wat Abba vir my in 1985 gesê het kan soos volg beskryf word: **Ons ware reuse/probleme is nie wat buite ons is nie, maar wel wat binne ons is!**

 In die boek *Blood on the Altar* deur Tom Horn en ander skrywers wat bydrae gelewer het, vertel hulle ons wat ons nou sien, en wat ons nog gaan sien – die wegval van Christene, louwarm mense wat weggedwaal het van die geloof en die Woord van Elohiem om die redenasie van die wêreld aan te kleef. Saam met die wêreld, is daar baie louwarm gelowiges wat nou teen die ware gelowiges draai.

 In Sjina, word die Sjinese “drie-self” Kerk deur die Sjinese regering beheer. Hulle maak spioene van hulle gemeentelede om die ware gelowiges se saamekomste te verklik sodat hulle gearresteer en/of dood gemaak kan word. Die vroeë Griekse “Gnostiese” Christene het teen die ware gelowiges van die Weg gedraai wat die getuienis van Yahushua behou het en die gebooie van Yahuwah onderhou het. Hulle het Yahushua aan die Romeinse owerhede gerapporteer om doodgemaak te word.

 Ons lees uit **Miga 7:5-6; Matheus 10:34-39; Markus 13:11-13** dat ons vyande in ons eie huishoudings sal wees. Wanneer die ondergrondse reuse terugkeer soos in Jesaja 13:3 vertel, (Septuagint) en die hibriede gedrogte wat in

laboratoriums geskape word, manifesteer sowel as gevalle engele en demone, sê dit in **Lukas** **21:26**, “…en mense se harte beswyk van vrees en verwagting van die dinge wat oor die wêreld kom…”

Hulle wat vrees, is mense wat nie voorbereid is nie!

 **Lukas 21:11-17**: “En daar sal groot aardbewings op verskillende plekke wees en hongersnode en pessiektes; en daar sal verskriklike dinge en groot tekens van die hemel kom. Maar voor al hierdie dinge sal hulle die hande aan julle slaan en julle vervolg en oorlewer in sinagoges en gevangenisse en julle voor konings en goewerneurs bring ter wille van My Naam. **En dit sal vir julle uitloop op ‘n getuienis. Neem julle dan in jul harte voor om nie vooraf oor julle verdediging te dink nie. Want Ek sal aan julle woorde en wysheid gee wat al julle teëstanders nie sal kan teëspreek of weerstaan nie**. Maar julle sal oorgelewer word ook deur ouers en broers en bloedverwante en vriende, en hulle sal van julle doodmaak. En julle sal gehaat wees deur almal ter wille van My Naam.”

 **Die woord “martelaar” beteken “getuie?”** As jy werklik wedergebore is, is jou lewe ‘n getuienis, want jy het jou lewe neergelê vir Sy onthalwe en ter wille van die Goeie Nuus. Daarom is ons lewende martelaars van die eerste dag van ons nuwe geboorte af.

 In hierdie wêreld, lewe ons in ‘n vyandige omgewing wat deur Satan en sy gevalle engele beheer word, sowel as die geeste van die Nefiliem (demone) wat ons gedurig aanval deur ons gedagtes, deur die welluste van ons vlees en deur ander van buite af. Die grootste oorlog word in die gedagtes en emosies aan die binnekant geveg; dinge wat ons geloof (soos Josua, Kaleb en Dawied) probeer wegneem.

 As ons dan ‘n lewende martelaar is, dan verloor die liggaam die vrees van marteling wat daarmee saamgaan. Ek het voorgestel dat julle die fliek “Polycarp” kyk om die houding van die vroeë gelowiges te sien teenoor hulle Romeinse vyande.

 In 1985, gedurende ‘n baie moeilike tyd in ons familie, het Yahuwah met my gepraat: “**Hanteer jy die reuse wat binne jou woed, en Ek sal die reuse wat buite is hanteer.”**

 Ons grootste oorlog is om elke gedagte gevangene te neem tot Messias (**II Korintiërs 10:3-6**). Maar, ons moet elke gedagte gevangene neem! Want as een gedagte in die verkeerde rigting inloop, is die vyand teenwoordig om deur daardie portaal te loop. Ons vyand kan ons van geloof na vrees toe neem in ‘n paar minute as ons gedagtes nie onder die beheer van Yahuwah en Yahushua geneem word nie! Jou geloof sal jou stabiliseer. Hanteer die reuse in jou eie lewe, die reuse binne jou en Hy sal die reuse buite hanteer, want hulle kan nie geloof weerstaan wat sterk, ongebroke en standvastig is nie.

 In die laaste twee jaar veral, het ek artikels geskryf met wysheid om julle geloof te versterk, en die vyand se houvas op julle gedagtes en emosies te breek; die vestings van die verlede, en duidelike instruksies oor hoe om totaal vry te wees. Die ewigheid is naby. Kom ons wees sterk. Kom ons ken ons Elohiem en tree op. (**Daniël 11:32b**) 2018 is ‘n jaar van finaliteite en nuwe beginne! Kom ons gaan voort om Hom te loof en in blydskap te bly!

In Sy liefde, Shalom, seëninge,

Yedidah

Januarie 5, 2018

Vertaal Februarie 09, 2018. Alle Skrifte gebruik kom uit die Woord en Getuienis Bybel, gepubliseer 2004. (Die Name wat gebruik is in die Woord en Getuienis Bybel – Yahweh en Yahshua – is vervang met die gebruike volgens Yedidah se artikels – Yahuwah en Yahushua.)